**Neformalno srečanje ministrov in ministric**

Brdo pri Kranju, 23. julij 2021

**za evropske zadeve (GAC)**

**LOGISTIČNE INFORMACIJE**

**Vsebina srečanja**

**Nataša Kos**

Uradna govorka
Ministrstvo za zunanje zadeve

M: +386 40 188 954

E: natasa.kos1@gov.si

**Medijsko središče**

**Andreja Križ**

M: +386 41 268 661

E: andreja.kriz@gov.si

**Medijske akreditacije**

**Anja Zupanc**

M: +386 30 422 117

E: anja.zupanc@gov.si

# Akreditacije

Predstavniki medijev za spremljanje srečanja potrebujete **MEDIJSKO AKREDITACIJO**. Stalno medijsko akreditacijo pridobite, ko ustvarite uporabniški račun v spletnem akreditacijskem centru [na spletnem mestu.](https://dogodki.vlada.si) Po odobritvi stalne akreditacije se morate [na povezavi](https://dogodki.vlada.si/moj-racun-prijava-na-dogodek-mediji?eventid=175) prijaviti na dogodek. Stalna akreditacija velja ves čas slovenskega predsedovanja Svetu Evropske unije. Akreditacija predstavnikom medijev omogoča dostop do medijskega središča in dogodkov, odprtih za medije.

**Akreditirate se lahko do četrtka, 15. julija 2021, do 24. ure.**

Svetujemo, da vloge za akreditacijo vložite v priporočenem roku, v izjemnih okoliščinah pa se bo za spremljanje dogodka mogoče prijaviti tudi na samem mestu ob vhodu v Kongresni center Brdo.

# Prevzem akreditacij

Akreditacijska priponka vas bo čakala na pultu za akreditacije medijev ob vhodu v Kongresni center Brdo (stavba Vrtnarija).

**Pult za akreditacije medijev bo odprt v:**

petek, 23. julija 2021, 7.30–13.30

# Prizorišče

Neformalno srečanje ministric in ministrov bo potekalo v Kongresnem centru Brdo.

# Medijsko središče

Medijsko središče se nahaja v Kongresnem centru Brdo, ki je osrednje prizorišče srečanj na visoki ravni med predsedovanjem Slovenije Svetu Evropske unije. Medijsko središče se natančneje nahaja v dvorani Heros v kletni etaži Kongresnega centra Brdo in ima izhod na manjšo pokrito teraso. Opremljeno je z delovnimi postajami, električnimi priključki, omrežjem Wi-Fi, multifunkcijsko napravo, zasloni CCTV ter omejenim številom priključkov LAN in ISDN. Delovnih postaj ni mogoče rezervirati.

Ko bo novinarsko središče odprto, bodo na Brdu predstavnikom medijev na voljo hladni in topli napitki ter prigrizki. V primeru celodnevnega dogodka bo v hotelu na voljo obednica, kjer bo predstavnikom medijev glede na časovnico in trajanje dogodka predvidoma na voljo brezplačen topli obrok.

# Novinarske konference

Novinarske konference potekajo v dvorani Splendens v pritličju Kongresnega centra Brdo. Prenos v živo z novinarskih konferenc bo na voljo na spletnem mestu slovenskega predsedovanja in na uradnih profilih predsedovanja na družbenih omrežjih Twitter in Facebook.

# Uradni fotograf, uradna televizija

Neposredne prenose izjav pred vhodom ter novinarske konference, videoposnetke ter fotografije z neformalnih ministrskih srečanj zagotavljajo uradni fotografi in uradna televizija predsedstva. Fotografije in videoposnetki bodo dostopni na strežniku:

<https://ocean.vlada.si/sharing/LmHkbErO8>, geslo: PSEU2021

Fotografije so zbrane na uradnem [kanalu Flickr](https://www.flickr.com/photos/eu2021si) slovenskega predsedstva. Dovoljeno jih je brezplačno uporabljati le ob navedbi avtorja.

Storitve uradne televizije opravlja RTV Slovenija. Za potrebe gostujočih medijev lahko uradna televizija organizira DSNG za satelitske vklope po predhodnem naročilu kot samostojno storitev, ki je zaračunana po veljavnem ceniku EBU. Oseba za stik pri RTV: Janez Knific, +386 31 313 542, janez.knific@rtvslo.si

Distribucijo signalov z novinarskih konferenc slovenskim televizijskim hišam in Slovenski tiskovni agenciji zagotavlja Urad vlade za komuniciranje.

# Prevoz za predstavnike medijev

Za predstavnike medijev je zagotovljen prevoz na neformalna ministrska srečanja, in sicer na relaciji Ljubljana–Brdo pri Kranju–Ljubljana. Na relaciji Letališče Jožeta Pučnika Ljubljana–Brdo pri Kranju bo prevoz organiziran, če predstavniki medijev v Slovenijo priletijo na dan dogodka.

Vstopno in izstopno mesto na Brdu je na parkirišču pred akreditacijsko pisarno (stavba Vrtnarija).

V Ljubljani je vstopna oziroma izstopna točka na Dalmatinovi ulici 10 nasproti City Hotela.

**Predstavnike medijev vljudno prosimo, da na e-naslov info.ukom@gov.si sporočijo zanimanje za prevoz, in sicer najpozneje do četrtka, 15. julija, do 12. ure.**

# UKREPI ZARADI COVIDA-19

Slovensko predsedstvo si bo prizadevalo, da bodo načrtovani dogodki potekali v živo ob zagotavljanju najvišje stopnje varnosti za vse udeležence. Prosimo vas, da med dogodkom upoštevate veljavne ukrepe. Slovensko predsedstvo bo v času vašega bivanja v Sloveniji posebno pozornost posvečalo skrbi za zdravje in varnost, pri čemer se zanašamo na vašo podporo.

Prosimo, upoštevajte, da utegnejo za vstop v Slovenijo veljati posebni pogoji, zato preverite [zadnje informacije na spletni strani vlade.](https://www.gov.si/teme/koronavirus-sars-cov-2/prehajanje-meja/)

Prosimo vas, da se dogodkov v živo udeležite le v dobrem zdravstvenem stanju in da ne potujete, če opazite kakršne koli znake okužbe dihal. Če se med bivanjem začnete počutiti slabo, stopite v stik z zdravniško ekipo, ki bo ves čas na prizorišču, ali se obrnite na infotočko za covid-19.

Če boste pred vrnitvijo v matično državo potrebovali testiranje, bo več informacij o lokacijah testiranja na voljo na infotočkah na letališču in na glavnem prizorišču dogodka.

Skozi celoten program Neformalnega srečanja ministric in ministrov, pristojnih za evropske zadeve,se bodo dosledno upoštevala in izvajala tudi vsa higienska priporočila Nacionalnega inštituta za javno zdravje za preprečevanje širjenja okužb z novim koronavirusom (<https://www.nijz.si/sl/preprecevanje-okuzbe-z-virusom-sars-cov-2-v-obdobju-sproscanja-ukrepov>), ki med drugim določa tudi uporabo zaščitnih mask v vseh zaprtih prostorih, redno prezračevanje prostorov ter obvezno dosledno umivanje in razkuževanje rok.

**Dogodka se lahko udeležijo le osebe, ki izpolnjujejo pogoje sheme PCT (preboleli, cepljeni, testirani – izvid testa HAGT ali PCR, ki ni starejši od 48/72 ur).**

**Uporaba zaščitne maske, sicer izključno ob izpolnjevanju pogoja PCT, za udeležence kongresne dejavnosti v notranjih prostorih ni obvezna, vsekakor pa je priporočljiva.**